2021. gada 18. martā Rīkojums Nr. 170

Rīgā (prot. Nr. 28 2. §)

**Par civilo ekspertu dalības laika pagarināšanu Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilo ekspertu Raimonda Deičmaņa (personas kods (ierobežotas pieejamības informācija)), Evas Ikaunieces (personas kods (ierobežotas pieejamības informācija)) un Raimonda Koptenkova (personas kods (ierobežotas pieejamības informācija)) (turpmāk – civilie eksperti) dalības laika pagarināšanu Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 7.3. apakšpunktu noteikt, ka:

2.1. R. Deičmaņa dalības laiku starptautiskajā misijā pagarina līdz 2022. gada 2. jūnijam;

2.2. E. Ikaunieces dalības laiku starptautiskajā misijā pagarina līdz 2022. gada 2. jūnijam;

2.3. R. Koptenkova dalības laiku starptautiskajā misijā pagarina līdz 2022. gada 31. jūlijam.

3. Pamatojoties uz noteikumu 7.4. apakšpunktu, noteikt civilajiem ekspertiem koeficientu 1,4 piemaksas aprēķināšanai par dalību starptautiskajā misijā.

4. Paredzēt, ka saskaņā ar noteikumu 17. un 18. punktu:

4.1. R. Deičmanim tiek izmaksāts atalgojums (minimālās mēneša darba algas apmērā) 2021. gadā 3 450 *euro* un 2022. gadā 2 550 *euro*, kā arī piemaksa 2021. gadā 18 761 *euro* un 2022. gadā 13 710 *euro*. Ārlietu ministrijai veikt valsts sociālās apdrošināšanas iemaksas 2021. gadā 5 240 *euro* un 2022. gadā 3 836 *euro* apmērā;

4.2. E. Ikauniecei tiek izmaksāts atalgojums (minimālās mēneša darba algas apmērā) 2021. gadā 3 450 *euro* un 2022. gadā 2 550 *euro*, kā arī piemaksa 2021. gadā 15 999 *euro* un 2022. gadā 11 692 *euro*. Ārlietu ministrijai veikt valsts sociālās apdrošināšanas iemaksas 2021. gadā 4 589 *euro* un 2022. gadā 3 360 *euro* apmērā;

4.3. R. Koptenkovam tiek izmaksāts atalgojums (minimālās mēneša darba algas apmērā) 2021. gadā 2 500 *euro* un 2022. gadā 3 500 *euro*, kā arī piemaksa 2021. gadā 11 538 *euro* un 2022. gadā 16 153 *euro*. Ārlietu ministrijai veikt valsts sociālās apdrošināšanas iemaksas 2021. gadā 3 312 *euro* un 2022. gadā 4 637 *euro* apmērā.

5. Ņemot vērā starptautiskās misijas finansēšanas nosacījumus un ievērojot noteikumu 19. punktu, noteikt, ka:

5.1. R. Deičmanim tiek segti faktiskie izdevumi, nepārsniedzot šajā apakšpunktā norādītās summas:

5.1.1. dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi (nepārsniedzot 15 793,88 *euro* gadā) – 2021. gadā 9 126 *euro*, 2022. gadā 6 669 *euro*;

5.1.2. dzīvības un veselības apdrošināšana, atgriežoties no dienesta vietas, – 5 *euro* gadā (2022. gadā);

5.1.3. ceļa izdevumi – 750 *euro* (500 *euro* atvaļinājuma braucienam 2021. gadā un 250 *euro* pārcelšanās no dienesta vietas 2022. gadā);

5.1.4. izdevumi par bagāžas transportēšanu –100 *euro* (pārceļoties no dienesta vietas 2022. gadā);

5.2. E. Ikauniecei tiek segti faktiskie izdevumi, nepārsniedzot šajā apakšpunktā norādītās summas:

5.2.1. dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi (nepārsniedzot 11 895,21 *euro* gadā) – 2021. gadā 6 873 *euro*, 2022. gadā 5 023 *euro*;

5.2.2. dzīvības un veselības apdrošināšana, atgriežoties no dienesta vietas, – 5 *euro* gadā (2022. gadā);

5.2.3. ceļa izdevumi – 750 *euro* (500 *euro* atvaļinājuma braucienam 2021. gadā un 250 *euro* pārcelšanās no dienesta vietas 2022. gadā);

5.2.4. izdevumi par bagāžas transportēšanu –100 *euro* (pārceļoties no dienesta vietas 2022. gadā);

5.3. R. Koptenkovam tiek segti faktiskie izdevumi, nepārsniedzot šajā apakšpunktā norādītās summas:

5.3.1. dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi (nepārsniedzot 11 895,21 *euro* gadā) – 2021. gadā 4 957 *euro*, 2022. gadā 6 939 *euro*;

5.3.2. dzīvības un veselības apdrošināšana, atgriežoties no dienesta vietas, – 5 *euro* gadā (2022. gadā);

5.3.3. ceļa izdevumi – 750 *euro* (500 *euro* atvaļinājuma braucienam 2021. gadā un 250 *euro* pārcelšanās no dienesta vietas 2022. gadā);

5.3.4. izdevumi par bagāžas transportēšanu –100 *euro* (pārceļoties no dienesta vietas 2022. gadā).

6. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 90 230 *euro* apmērā šā rīkojuma 4. un 5. punktā minēto izdevumu segšanai.

7. Finanšu ministrijai precizēt un palielināt Ārlietu ministrijas budžeta bāzes izdevumus 2022. gadam apakšprogrammā 01.04.00 "Diplomātiskās misijas ārvalstīs" 81 684 *euro* apmērā civilo ekspertu darbības nodrošināšanai no 2022. gada 1. janvāra.

8. Uz dalības laiku starptautiskajā misijā Aizsardzības ministrijai nodrošināt civilajiem ekspertiem nepieciešamo ekipējumu – ķiveri un bruņuvesti.

Ministru prezidents A. K. Kariņš

Ārlietu ministrs E. Rinkēvičs